شەفەق نیوز/ پەنج
ناوچە لە پارێزگایل بەسرە و نیشان لە عراق، هانە ناو گەرمترین ناوچەیل جهان لە ماوەی
٢٤ ساعەت گوزەیشتە، لەناو خشتەیگ وە ١٥ شار جهانی.
ویستکەی پلاسیرفیلی
لە کالیفۆڕنیای ئەمریکا، خشتەیک وە گەرمترین شوینەیل جهان لەماوەی ٢٤ ساعەت گوزەیشتە
بڵاو کرد، ک لەناوی ناوچەی جەهرا لە کووەیت بەرزترین گەرمی لە جهان تۆمار کرد ک رەسیە
٥٠،٢ پلەی سەدی، ئیجا ناوچەی نوەیسب لە خود کوەیت وە ٥ج پلەی سەدی، ئیجا ناوچەی متربە
هەمیش لە کوەیت وە ٤٩،٤ سەدی، لە پشتی فڕۆکەخانەی بەسرە وە ٤٩،٣ پلەی سەدی.
ناوچەی عمارە لە
پارێزگای میسان لە چل ی پەنجەم ناو ئەو خشتە بوی وە ٤٩،٢ پلەی سەدی، و ناوچەی بەسرەتل
حوسەین لە پلەی یانزەهەم هات وە ٤٨،٦ پلەی سەدی، و ئیجا ناوچەی عەلی عەربی لە میسان
لە چل ی سێنزەهەم بوی ک گەرمیەگەی رەسیە ٤٨،٤، و لە پلەی ١٥ ناوچەی فاو لە بەسرە هات
ئەویش وە ٤٨،٤ پلەی سەدی.
